અક્ષય કુમાર અત્યારે પોતાની આગામી ફિલ્મ ‘2.0’ને લઇને ચર્ચામાં છે. હવે તેની ફિલ્મ ‘કેસરી’નું નવુ પોસ્ટર રીલીઝ થઇ ગયું છે. અક્ષય કુમારે ટ્વિટ કરીને આ વિશે જાણકારી આપી હતી. ફિલ્મનાં આ નવા પોસ્ટરમાં અક્ષય કુમાર ઘણા બધા સિખ સૈનિકો સાથે ઉભેલો જોવા મળી રહ્યો છે. અક્ષય વર્દી અને પાઘડીમાં સિખ સૈનિકોનાં સમૂહનું નેતૃત્વ કરતો જોવા મળી રહ્યો છે. ફિલ્મ ‘કેસરી’નાં આ પોસ્ટરમાં અક્ષય કુમારનાં બે અલગ અલગ અવતાર જોવા મળી રહ્યા છે.